text: 40. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. 11421 της 18/30 Μαΐου 1970 (ΦΕΚ Β'  383) Περί τμηματικών εξετάσεων των φοιτητών της Ανωτάτης Γεωπονικής Σχολής Αθηνών. Έχοντες υπ' όψιν:1)Την παρ. 5 της υπ' αριθ. 107/62 πράξεως του Υπουργικού Συμβουλίου κυρωθείσης δια του υπ' αριθ. 4263/62 Ν.Δ. και 2) την πρότασιν της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία 12.11.1969), αποφασίζομεν : 1.Η υποχρέωσις των φοιτητών όπως προσέλθουν εις τας εξετάσεις εις το τέλος του διδακτικού έτους (Ιούνιον) εις άπαντα τα μαθήματα και επιτύχουν εις το ήμισυ αυτών καταργείται, δυναμένων να προσέρχονται ελευθέρως εις τας εξετάσεις εις όσα μαθήματα επιθυμούν. 2.Φοιτητής αποτυχών κατά τας τμηματικάς εξετάσεις εις εν εκ των εξεταζομένων μαθημάτων δύναται να μεταφέρη το μάθημα τούτο και μόνον συνεχώς μέχρι και του τελευταίου έτους σπουδών. 3.Φοιτητής δύναται να εξετάζηται εις το μεταφερόμενον μάθημα ενώπιον Επιτροπής πέραν των κανονικώς ενώπιον αυτής εξεταζομένων μαθημάτων. 4.Φοιτητής μηδόλως προσελθών κατά αμφοτέρας τας εξεταστικάς περιόδους ήτοι Ιουνίου και Σεπτεμβρίου ένεκεν ασθενείας, ενόρκως πιστοποιουμένης, δύναται μετ' απόφασιν της Συνελεύσεως των  Καθηγητών    να     προσέλθη     εις     άπαντα     τα (Αντί της σελ.290,11(α) Σελ.290,11(β) Τεύχος 404 – Σελ. 57 Γεωπονικό Πανεπιστήμιο Αθηνών 16.Γ.α.37-40 μαθήματα εις τας εξετάσεις ενώπιον της Επιτροπής. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 